kardosdrur/scandi-wiki huggingface dataset:
Børsnotering

Børsnotering eller børsintroduktion indebærer at udbyde aktierne i et aktieselskab på en børs, hvorved aktien omsættes til en opgivet (noteret) pris. Alt efter udbud og efterspørgsel vil kursen stige eller falde. 

En børsnotering kan både ske ved at de eksisterende ejere sælger hele eller dele af sin aktiebeholdning eller gennem en ny emission af aktier, hvilket genererer ny virksomhedskapital. Så godt som altid medfører en børsnotering, at ejerskabet i virksomheden spredes ud på flere aktionærer end før introduktionen.

En børsintroduktion er ofte en længere proces og det anbefales, at der tidligt i processen engageres rådgivere med speciale heri. 

Børsnoterede virksomheder skal opfylde en række strenge krav, blandt andet skal de udarbejde halvårs- og årsrapporter, der er så detaljerede, at både potentielle og nuværende investorer har et tilstrækkeligt grundlag til at vurdere deres engagementer. Samtidig skal børsen orienteres om alle væsentlige ændringer i virksomheden, eksempelvis ændringer i ledelsen. En af fordelene ved børsnotering er at markedsværdien af selskabet øges, ligesom den frembringer kapital på langt sigt og giver adgang til kapitalmarkedet i fremtiden.

En selskab kan afnoteres fra en børs, hvis et flertal af aktionærerne ønsker det – oftest mindst 90 procent, der da skal indløse de resterende under 10 procent aktionærer til markedsværdi, også kaldt tvangsindløsning – eller hvis et selskab ikke længere opfylder reglerne, for at være børsnoteret.

Kilder og eksterne henvinsinger
 PwC's side om børsnoteringDeloittes IPO readiness assessment

Aktiemarked
Børser
AP Pension

AP Pension, oprindeligt Andels-Pensionsforeningen, nu formelt Foreningen AP Pension f.m.b.a. og datterselskabet AP Pension Livsforsikringsaktieselskab, er et dansk livsforsikrings- og dermed pensionsselskab, der med en markedsandel på 5,4 procent i 2018 var landets sjettestørste pensionsselskab.

AP Pension blev grundlagt 8. september 1919 og udsprang af andelsbevægelsen. Kongstanken var, at andelsselskabernes ansatte skulle have deres egen pensionskasse, hvis overskud udelukkende gik til kunderne. I dag er selskabet fortsat 100% kundeejet. Bestyrelsesformanden er gårdejer Niels Dengsø Jensen.

Gennem 1930'erne voksede selskabet kraftigt, og fra 1935 til 1936 fordobledes præmieindtægterne, der nu var på 1 million kroner, og efter krigen fortsatte væksten. Ved 50 års-jubilæet var indtægterne således et godt stykke over 22 millioner kroner. I 1984 ændredes navnet til AP Forsikring, og i 1989 fik det sit nuværende navn. 

I 1990 indledtes forhandlinger med Tryg, Nykredit og Unibank om en fusion, hvilket ville skabe et aktieselskab. Planerne blev skrinlagt i 1991 grundet massiv modstand blandt medlemmerne.

Siden 2003 haft domicil på Østbanegade på Østerbro i København. Virksomheden beskæftiger 220 ansatte (2009), mens præmieindtægterne har passeret 10,3 milliarder kroner (2018).

Siden 2011 har AP Pension overtaget flere pensionskasser:
 Finanssektorens Pensionskasse (FSP) i 2012
 Pensionskassen for Teknikum- og Diplomingeniører (ISP) i 2013
 Administration af den grønlandske pensionskasse Arbejdstagernes Pensionskasse (SISA)
Skandia Danmark i 2019

I 2016 blev den mangeårige direktør Søren Dal Thomsen fyret under fortrolige omstændigheder. Bo Normann Rasmussen overtog rollen som adm. direktør.

Referencer

Etableret i 1919
Livsforsikringsselskaber i Danmark
Retspraksis

Retspraksis er en retskilde, der består af domstolenes tidligere domme (eller afgørelser) i sager, hvilket i nogle tilfælde har betydning for afgørelsen af lignende sager. Dommene danner således præcedens og bliver udtryk for gældende ret.

Når såvel dommere som advokater skeler til retspraksis skyldes det et ønske om, at borgerne skal have en lige behandling i ens sager. Retspraksis indgår som led i fortolkningen af lovteksten, hvor man enten skeler til pågældende lov eller en lignende lov. Vigtigst er Højesterets retspraksis i den sammenhæng, mens byretterne rangerer lavest.

Retspraksis spiller en særlig rolle på ikke-lovregulerede områder, hvor den med tiden vil kunne skabe en klar retstilstand, der er lige så entydig, som hvis der var tale om en lov.

En vigtig kilde til retspraksis er juridiske tidsskrifter som Ugeskrift for Retsvæsen.

I retssystemer baseret på civil law, dvs. tilsvarende det danske, har retspraksis normalt mindre betydning. Hvorimod retspraksis i retssystemer, der bygger på common law, fx Storbritannien og USA, som regel udgør det centrale grundlag for domstolenes afgørelser.

Fast retspraksis 
Fast retspraksis betegner retspraksis, som domstole gennem længere tidsrum konsekvent har fastholdt en bestemt retssætning i domstolenes afgørelser. Begrebet fast retspraksis har en begrænset udbredelse i den juridiske litteratur.

Se også 

 domstolsafgørelse
 retskilde
 præcedens (også kaldet præjudikat, især hvis Højesteret har afsagt dommen.)

Videre læsning 
Jens Evald: At tænke juridisk - juridisk metode for begyndere. 5. udgave. 2019. Djøf Forlag.

Litteratur 
 Erhversret C – Juraens grundregler.dk
 Bo von Eyben: Juridisk Ordbog. 14. udgave. 2016. Karnov Group. 
 Carina Risvig Hamer & Sten Schaumburg-Müller (red.): Juraens verden - metoder, retskilder og discipliner. 2020. Djøf Forlag.

Referencer 

Jura
Retsvidenskab
Retskilde
Juridiske begreber
Europa-Parlamentsvalget 1989 i Danmark

Europa-Parlamentsvalget 1989 blev afholdt i Danmark den 15. juni 1989. Valgdeltagelsen var 46,2 procent. Ved valget i 1989 valgte Danmark 16 medlemmer til Europa-Parlamentet. Ved de foregående valg i 1979 og 1984, havde Grønland valgt et medlem, mens de resterede 15 medlemmer blev valgte i den danske valgkreds.

Resultat i Danmark 

Ved valget i 1989 overtog Danmark et mandat, der hidtil var blevet valgt i Grønland. 

Der var følgende valgforbund: (A + B), (C + V), (F + N) samt (D + Q). Z var ikke i valgforbund. SF opstillede på partiliste, mens de øvrige lister sideordnet opstilling.
 
Personlige stemmetal for de ti kandidater med fleste stemmer (spidskandidater i kursiv): Erhard Jacobsen (D) (116.875), Kirsten Jensen (A) (108.974), Niels Anker Kofoed (V) (81.133), Jens-Peter Bonde (N) (68.979), Klaus Riskær Pedersen (V) (57.114), Marie Jepsen (C) (46.632), Ib Christensen (N) (39.607), Tove Nielsen (V) (35.264), Birgit Bjørnvig (N) (31.786) og Ejner Hovgaard Christiansen (A) (26.583).

Øvrige seks valgte kandidater: Joanna Rønn (A) (18.967), Freddy Blak (A), Christian Rovsing (C), Frode Nør Christensen (D), John Iversen (F) og Ulla Sandbæk (N) (15.561).

De tre øverste kandidater på lister uden repræsentation: Steffen Westergaard Andersen (B), Dagmar Mørk Jensen (B), Jens Jørgen Bolvig (B), Jann Sjursen (Q), Esther Iversen (Q), Ole M. Nielsen (Q), Johannes Sørensen (Z), Annette Just (Z) og Rasmus D. Nielsen (Z).

Noter

Eksterne kilder og henvisninger 
 VALGET TIL EUROPA-PARLAMENTET DEN 9. JUNI 1994, Indenrigsministeriet.
 Europa-Parlamentet. Danske kvinders repræsentation gennem 25 år 1979-2004. Kvinfo .
 Folketingets EU-Oplysning. Læst 23. maj 2012 .

Politiske valg i 1989
Europa-Parlamentsvalg i Danmark
Nørre Asmindrup Kirke

Nørre Asmindrup Kirke er den ældste stenkirke i Odsherred. Typisk dansk landsbykirke, hvidkalket med rødt tegltag og takker på tårnet. Det er den højest beliggende kirke i Odsherred og den kan ses viden om.

Eksterne kilder og henvisninger 

 Nørre Asmindrup Kirke i bogværket Danmarks Kirker (udg. af Nationalmuseet)
 Nørre Asmindrup Kirke hos KortTilKirken.dk

Kirker i Odsherred Kommune
Kirker i Roskilde Stift
Kirker i Holbæk Amt
Salomon van Ruysdael

Salomon van Ruysdael (født ca. 1602 i Naarden, død 3. november 1670 i Haarlem) var en hollandsk landskabsmaler fra den hollandske guldalder. Han var farbror til Jacob Isaacksz. van Ruysdael.

Eksempler på værker 
Ruysdael var kendt for sine landskaber og flodscener:
 Færge med kvæg på floden Vecht nær Nijenrode (1649)
 Færge på en flod (1649)
 Udsigt mod Deventer set fra nordvest (1657)

Kilder og referencer 
 

 Billeder af Salomon van Ruysdael

Eksterne henvisninger 
 

Landskabsmalere
Malere fra Nederlandene
Medlemmer af Sankt Lukasgildet
Nederlændere i 1600-tallet
John Laurinaitis

John Joseph Laurinaitis (født 31. juli 1962), også kendt under ringnavnet Johnny Ace, er en tidligere amerikanske wrestler. Han er den nuværende adm. direktør på tv-programmerne RAW og SmackDown i World Wrestling Entertainment (WWE). Han er kendt for sin særlige hæse stemme, som er forårsaget af en skade i halsen, han fik efter en kamp i Japan mod "Dr. Death" Steve Williams.

I løbet af sin karriere har han wrestlet for World Championship Wrestling (WCW), All Japan Pro Wrestling (AJPW) og WWE. Han er anerkendt for at have opnået wrestling-grebet "cutter", som han kaldte "Ace Crusher". Derudover er han lillebror til Joe Laurinaitis, der er bedre kendt under ringnavnet Road Warrior Animal og har været en del af tagteamet The Road Warriors. Inden Laurinaitis fik en lederstilling i WWE, arbejdede han i en lignende stilling i WCW.

Eksterne henvisninger 

 
 

Wrestlere fra USA
Robert Moog

Robert Arthur "Bob" Moog (født 23. maj 1934, død 21. august 2005 i Asheville, North Carolina), var en amerikansk pioner inden for elektronisk musik. Han er grundlægger af Moog Music, men er bedst kendt som udvikler af Moog synthesizer.

Robert Moogs innovative elektroniske design findes indbygget i en række former for synthesizers, der spænder fra forskellige "Minimoogs" til en række pedalkontrollerede moog-konstruktioner.

Moog voksede op i New York, hvor han i 1957 afsluttede en bachelorgrad i fysik ved Queens College, som han kombinerede med yderligere en bachelorgrad i elektroteknik ved Columbia University og en doktorgrad i teknisk fysik ved Cornell University. 

Robert Moog startede et par musikinstrumentvirksomheder samtidig med at han arbejdede som konsulent og vicepræsident for Kurzweil Music Systems fra 1984 til 1988, hvor han vedvirkede ved udvikling af synthesizeren Kurzweil K2000. Derefter var han i 1990'erne professor i musik ved University of North Carolina i Asheville. 

I april 2005 fik Moog diagnosen glioblastoma multiforme, en form for hjernecancer, og han døde godt fire måneder senere, 71 år gammel. Bob Moog Foundation blev oprettet til minde om ham, med det formål at fortsætte udviklingen af elektronisk musik.

Galleri

Eksterne henvisninger 

Opfindere fra USA
2. Fußball-Bundesliga 2009-10

2. Fußball-Bundesliga 2009–10 var den 36. sæson af 2. Bundesliga, der er Tysklands anden højeste fodboldrække for herrer. Turneringen blev afviklet fra 7. august 2009 til den 9. maj 2010. 

Vinder af rækken blev Kaiserslautern som sammen med St. Pauli, rykkede direkte op i 1. Bundesliga 2010-11. FC Augsburg spillede to playoffkampe om oprykning til 1. Bundesliga 2010-11 mod FC Nürnberg, som var blevet tredjesidst i 1. Bundesliga. Begge kampe blev dog tabt og Augsburg måtte derfor blive i 2. Bundesliga. TuS Koblenz og Rot Weiss Ahlen rykkede begge direkte ned i 3. Liga 2010-11, mens Hansa Rostock tabte begge playoffkampe mod FC Ingolstadt, der var endt tredje øverst i 3. Liga 2009-10 og derfor byttede plads med Ingolstadt for den kommende sæson.

Klubber i 2. Bundesliga 2009-10-sæsonen

Tabel 

 Arminia Bielefeld blev fratrukket 4 point.

Statistics

Målscorer 
Kilde: kicker magazine  
23 mål
  Michael Thurk (FC Augsburg)

20 mål
  Marius Ebbers (FC St. Pauli)

15 mål
  Erik Jendrišek (1. FC Kaiserslautern)
  Christopher Nöthe (Greuther Fürth)
  Mahir Sağlık (SC Paderborn)

14 mål
  Benjamin Auer (Alemannia Aachen)

13 mål
  Martin Harnik (Fortuna Düsseldorf)

12 mål
  Sami Allagui (Greuther Fürth)
  Giovanni Federico (Arminia Bielefeld)
  Emil Jula (Energie Cottbus)

Assister 
Kilde: kicker magazine  
12 assister
  Giovanni Federico (Arminia Bielefeld)
  Emil Jula (Energie Cottbus)
  Christian Tiffert (MSV Duisburg)

11 assister
  Alexander Bugera (1. FC Kaiserslautern)
  Ibrahima Traoré (FC Augsburg)

10 assister
  Marco Christ (Fortuna Düsseldorf)
  Deniz Naki (FC St. Pauli)

9 assister
  Sami Allagui (Greuther Fürth)
  Marius Ebbers (FC St. Pauli)
  Jürgen Gjasula (FSV Frankfurt)
  Marcel Ndjeng (FC Augsburg)
  Mahir Sağlık (SC Paderborn)

Sæsoner i 2. Fußball-Bundesliga
Fodboldsæson 2009-10
2. Fußball-Bundesliga 2008-09

2. Fußball-Bundesliga 2008-09 var den 25. sæson. Turneringen blev afviklet fra 15. august 2008 til den 24. maj 2009.

Tabel 

1:Fratrukket 3 point.

Målscorer
16 mål
 Benjamin Auer (Alemannia Aachen)
 Cédric Makiadi (MSV Duisburg)
 Marek Mintál (1. FC Nuremberg)

15 mål
 Sami Allagui (SpVgg Greuther Fürth)
 Benjamin Lauth (1860 Munich)

14 mål
 Aristide Bancé (1. FSV Mainz 05)
 Erik Jendrišek (1. FC Kaiserslautern)
 Dorge Kouemaha (MSV Duisburg)
 Michael Thurk (FC Augsburg)

13 mål
 Mohammadou Idrissou (SC Freiburg)
 Lars Toborg (Rot Weiss Ahlen)

Kilde:www.kicker.de  

Sæsoner i 2. Fußball-Bundesliga
2. Fußball-Bundesliga 2011-12

2. Fußball-Bundesliga 2011–12 var den 28. sæson. Turneringen blev afviklet fra 15. juli 2011 til den 6. maj 2012.

Tabel

Statistik
Pr. 6. maj, 2012.

Målscorer
Topscorerne i sæsonen.

12 assister
  Sercan Sararer (SpVgg Greuther Fürth)

10 assister
  Benjamin Lauth (1860 München)
  Sebastian Rode (Eintracht Frankfurt)

9 assister
  Stefan Leitl (FC Ingolstadt 04)

8 assister
  Benjamin Köhler (Eintracht Frankfurt)
  Torsten Mattuschka (1. FC Union Berlin)
  Alban Meha (SC Paderborn 07)
  Sascha Rösler (Fortuna Düsseldorf)

7 assister
  Marius Ebbers (FC St. Pauli)
  Jan Hochscheidt (Erzgebirge Aue)
  Alexander Iashvili (Karlsruher SC)
  Stephan Schröck (SpVgg Greuther Fürth)

Kilder 

Fodboldsæson 2011-12
Sæsoner i 2. Fußball-Bundesliga
Swedavia

Swedavia er en svensk statsejet virksomhed, der ejer og driver 10 hovedlufthavne i Sverige. Hovedkontoret er beliggende på Stockholm-Arlanda Lufthavns område, i Sigtuna Kommune, omkring 40 kilometer nord for Stockholm.

Historie 
Selskabet blev etableret den 1. april 2010 hvor det overtog driften af 14 lufthavne, efter at Luftfartsverket (LFV) var blevet splittet op i to dele. Swedavia overtog driften af lufthavnene, imens LFV fik ansvaret for flyvekontroltjenesten. Kort tid efter overgik tre af de mindre lufthavne til kommunalt styre, efter en beslutning fra Riksdagen i efteråret 2009. Sundsvall-Härnösand Airport overgik til kommunalt styre i juni 2013, og skiftede samtidigt navn til Sundsvall-Timrå Airport.

Lufthavne 

Swedavia ejer og driver følgende 10 lufthavne:

Tidligere drift 
Värmlands län overtog 1. december 2010 driften af Karlstad Airport. I marts 2011 var det Ängelholm-Helsingborg Airport og Örnsköldsvik Airport der skiftede ejer til henholdsvis Region Skåne Nordväst og Örnsköldsvik Kommune.

Eksterne henvisninger 
 Swedavias officielle hjemmeside

Referencer 

Etableret i 2010
Statsejede virksomheder fra Sverige
Luftfart i Sverige
Luftfartsorganisationer
Benny Bankboks (album)

Benny Bankboks er et album af B-Gjengen, udgivet i 1981.

Trackliste
 Benny Bankboks
 Pensjonisten
 Et lite under
 Forgasser'n
 Kom og bli med
 Brekket
 Emil
 Hokus pokus
 Storslåtthytta
 Gjør din plikt
 Vil ikke mer
 Barndomsminner

Album fra 1981
Album fra Norge
Who Do U Believe In

Who Do U Believe In? er en posthum single af 2Pac, udgivet på opsamlingsalbummet Suge Knight Represents: Chronic 2000. På sangen medvirker Kadafi og Big Pimpin' Delemond. Sangen indeholder en vokalprøve fra Jamiroquais "Manifest Destiny". Sangen, var i 2002, med på albummet Better Dayz.

Trackliste 
Side A
 "Who Do You Believe In?" (ren version) — 5:30
 "Who Do You Believe In?" (instrumental) — 5:29
Side B
 "Who Do You Believe In?" (lp-version) — 5:30
 "Who Do You Believe In?" (acapella) — 5:31

Tupac Shakur-sange
Singler fra 1999
Sange udgivet posthumt
Third Lanark Athletic Club

Third Lanark Athletic Club var en fodboldklub i Glasgow, Skotland, der eksisterende i 95 år, fra 1872 til 1967. Third Lanark blev også kaldt Thirds, the Warriors, the Redcoats og the Hi Hi. Det sidste kælenavn er stammer muligvis fra en episode i kamp i slutningen af 1890'erne, hvor en forsvarer sparkede bolden så højt ud af banen, at publikum begyndte af råbe "High High High". Og kælenavnet blev hængene fremover. Klubbens fans begyndte konstant at synge "Hi Hi Hi!" som kampråb under klubbens kampe. Der var en pub med navnet "The Hi Hi Bar" i den sydlige ende af Crown Street i Gorbals-kvarteret i Glasgow, ca. en mile fra klubbens stadion, Cathkin Park, indtil slutningen af 1960'erne.

Third Lanark var en af de mere succesrige klubber i begyndelsen af skotsk fodbolds historie. Klubben vandt den skotske liga i 1903-04 og Scottish Cup i 1888-89 og 1904-05. 

I 1967 gik klubben imidlertid konkurs og blev opløst. Third Lanark var ikke den første store skotske fodboldklub, der gik konkurs. Både tidligere Scottish Cup-vindere Renton og naboklubben Vale of Leven led lignende skæbne, men Third Lanarks netur blev anset for mere bemærkelsesværdig, eftersom klubben var blevet nr. 3 i Skotlands bedste række blot seks år tidligere.

Referencer

Eksterne henvisninger 
 History of Third Lanark 
 In-depth history of Third Lanark 
 Photos of Cathkin Park
 The Guardian research on Third Lanark
 Historical Football Kits – Third Lanark

Fodboldklubber i Skotland
Etableret i 1872
Ophørt i 1967
Sport i Glasgow
Proconsul (musikgruppe)

Proconsul er en rumænsk musikgruppe, der blev dannet i 1999. Gruppen har modtaget adskillige hæderspriser. Blandt gruppens talrige hits må nævnes "Pentru tine", "Langa mine", "alaturi de tine", "Tu", "Zbor" og "Altceva".

Medlemmer 
Bogdan Marin (Bodo), Dragoș Dincă, Robert Anghelescu, James Alexander Lascu, LIuben Gordievski, Valentin Petricenco.

Diskografi 

 De la rusi (1999)
 Tatuaj (2000)
 Mi-ai luat inima (2001)
 10 povesti (2003)
 5 (2004)
 Balade pentru tine (2006)
 Da mai departe (2007)
 Sens unic (2009)
 Best Of (2011)

Eksterne henvisninger 
 Officiel hjemmeside

Musikgrupper fra Rumænien
OD-Dag

OD-Dag kan have flere betydninger:

OD-Dag (Gymnastikstævne) – et årligt gymnastikstævne på Gymnastikhøjskolen i Ollerup
OD-Dag (Indsamling) – en indsamlingsdag med gymnasieelever, arrangeret af bistandsorganisation Operation Dagsværk
Louise Sebro

Louise Sebro (født 1973) er en dansk historiker, Fil.dr. i historie fra Lunds Universitet 2010 med speciale i dansk vestindisk historie. Hun virker som forsker inden for kolonihistorie ved Nationalmuseets etnografiske samling og er samtidig leder af Herregårdsmuseet Selsø Slot i Hornsherred.

Forfatterskab 
 Louise Sebro: "Kreoliseringen af eurocaribierne i Dansk Vestindien – sociale relationer og selvopfattelse" (Fortid og Nutid, juni 2005, s. 3-22) 
 Louise Sebro: Mellem afrikaner og kreol. Etnisk identitet og social navigation i Dansk Vestindien 1730-1770; Historiska Institutionen ved Lunds Universitet 2010 ()

Historikere fra Danmark
Museumsfolk fra Danmark
Faglitterære forfattere fra Danmark
Dansksprogede forfattere fra Danmark
Ronald Graham

Ronald Lewis Graham (født 31. oktober 1935, død 6. juli 2020) var en amerikansk matematiker, der forskede i en lang række matematiske emner. Han har lagt navn til Grahams tal, der er det største tal, som er brugt i et matematisk bevis. Han skrev flere bøger og modtog bl.a. Leroy P. Steele Prize for sit arbejde.

Matematikere fra USA
Amerikanere i 1900-tallet
Amerikanere i 2000-tallet
Celldweller

Celldweller er et amerikansk musikprojekt fra Detroit, Michigan, USA, skabt af multiinstrumentalist, producer, sangskriver, performer, programmør og remixer Klayton. Klayton, der er eneste medlem af projektet, forsøger at skabe en hybrid fusion af digitale og organisk musikelements: designede lydbilleder med inspiration fra elektroniske genrer som drum and bass, electro, og dubstep, der væves sammen med aggressiv metal og orkestrale elementer. Celldwellers sange har været anvendt i mange film, trailere, tv-serier og computerspil.

Musikalsk stil 
Celldwellers stil er på en måde som Mushroomhead's, på grund af deres blanding af elektronisk, rock og metal. men Celldweller indeholder også mange andre genrer f.e.k.s Drum N Bass, Eksperimental, Trip hop, Hip hop, House og Trance.

Diskografi

Studiealbum 
 2003: Celldweller
 2008: Soundtrack for the Voices in My Head Vol. 01
 2009-2012: Wish Upon a Blackstar
 2010-2012: Soundtrack for the Voices in My Head Vol. 02
 2014-2015: End of an Empire
 2013-: Soundtrack for the Voices in My Head Vol. 03
 2017: Offworld
 2021: Satellites

Fodnoter

Eksterne henvisninger 
 
 
 

Rockgrupper fra USA
Musikere fra Detroit
Nu metal-grupper
Alternative metal-grupper fra USA
Musikgrupper fra 1999
Together Again

Together Again er et studiealbum af The Dubliners udgivet i 1979 produceret af Pete St. John. De medvirkende er Ronnie Drew, Luke Kelly, Barney McKenna og John Sheahan.
Det er det første album The Dubliners udgav efter Ronnie Drew vendte tilbage, og Jim McCann havde forladt bandet. Samtidig blev det sidste studiealbum, hvor Luke Kelly var med.

Fire af kompositionerne på albummet er skrevet af Pete St. John, og én af John Sheahan.

I 1999 blev det genudgivet som en del af boks-sættet The Very Best of The Dubliners sammen med At Home with The Dubliners, Revolution og Prodigal Sons.

Spor

Side Et 
 "The Mero" (Pete St. John)
 "The Rare Ould Times" (Pete St. John)
 "Spey in Spate/The Steam Packet"
 "Danny Farrell" (Pete St. John)
 "Song of the Iron Road"
 "The Old Man"

Side To 
 "Johnny McGory" (Pete St. John)
 "The Lag Song"
 "Sheahan's M1 Gig" (John Sheahan)
 "And the Band Played Waltzing Matilda" (Eric Bogle)
 "Toss the Feathers/Maid Behind the Bar"
 "The Parting Glass"

Referencer 

The Dubliners-album
Album fra 1979
Eksperimentel rock

Experimental rock er en rockgenre som bruger elementer fra art rock, hård rock, rock og rock and roll.

Bands
 The Velvet Underground
 Frank Zappa
 Pink Floyd
 The Grateful Dead
 The Ex
 Einstürzende Neubauten
 Glenn Branca
 Sonic Youth
 Half Japanese
 Mogwai
 Deerhoof
 Mucc

Musikgenrer
Rockgenrer
Sinplus

Sinplus er et  rock-band fra Schweiz som har stillet sig op i Eurovision Song Contest 2012 med sangen Unbreakable.

Eksterne henvisninger 
  

Rockgrupper fra Schweiz
Deltagere ved Eurovision Song Contest 2012
Schweiz' Eurovision Song Contest-deltagere
Indierockgrupper fra Schweiz
Sottunga

Sottunga Kommune er en kommune i landskabet Åland i Finland. Sottunga er både Ålands og Finlands mindste kommune. Sottunga har færgeforbinde med Fasta Åland. Færgeturen mellem Sottunga og Långnäs i Lumparland tager ca 1 time 15 minutter. Kommunecenteret er Storsottunga.

I Storsottunga findes Finlands mindste trækirke, der er opført 1661. På øen Södö findes en række gamle gruber fra 1800-tallet.

Eksterne henvisninger 

Kommunens hjemmeside 
 
Ålands skärgårds økonomiske region
Kommuner på Ålandsøerne
Kommuner i Finland
Grete Klitgaard

Grete Vita Johansen, bedre kendt som Grete Klitgaard (5. december 1934 i Hjortekær, Lundtofte – 26. januar 1964 på Frederiksberg) var en dansk sangerinde.

Hun vandt en sangkonkurrence i 1953 i National Scala i København og fik en pladekontrakt med det danske pladeselskab Tono. Hendes hits var blandt andet "Han skal i glas og ramme", "Liselotte", "Drengen og hesten" og "Visne roser".

I lidt over 10 år nåede hun at indspille et stort antal melodier, hvoraf mange er evergreens. Hun vil bl.a. blive husket for sin ligefremme optræden, sin klare stemme og sit gode humør. 

I april 2015 udkom en dobbelt-CD med 48 melodier fra Grete Klitgaards  mange indspilninger. Det er det første af fire dobbeltalbum. Titlen er Grete Klitgaard - i glas og ramme. I alt er der udkommet fire dobbelte CD'er med alle hendes pladeindspilninger.

Kilder

Eksterne henvisninger 
 Mindeside 
 

Danskere i 1900-tallet
Sangere fra Danmark
Personer fra Kongens Lyngby
Deltagere ved Dansk Melodi Grand Prix 1959
USS Los Angeles (ZR-3)

Det andet USS Los Angeles var et luftskib med stift skrog benævnt ZR-3, der blev bygget i 1923–1924 af Zeppelin-fabrikken i Friedrichshafen, Tyskland, der oprindeligt benævnte luftskibet LZ-126. Luftskibet blev overdraget til USA af den tyske regering som led i de tyske krigsskadeerstatninger efter 1. verdenskrig.

Eksterne links 

 Photo galleri af USS Los Angeles
 DANFS artikel om Los Angeles (ZR-3) 

Zeppelinere